Ungdomsteatret på Tangen

Ungdomsteatret på Tangen var en teatergruppe for ungdom i Hedmark. Teateret ble startet og drevet av Anne-Gry og Torleif Kippersund, senere av deres sønn, skuespilleren Anders Kippersund - fra Turnekompaniet. Ungdomsteatret har hatt betydning for flere generasjoner av ungdommer på Hamar og i hedmarksbygdene. 

Ungdomsteatret hadde ukentlige samlinger, der høytlesing av klassiske verk, teaterøving og scenisk trening sto på dagsordenen. Om sommeren ble nåværende og tidligere medlemmer av Ungdomsteatret samlet til litterært og scenisk arbeid på årets sommerleir. Leirene ble avsluttet med utendørs visninger av sommerens arbeid. Forestillingene ble gjerne vist på Tangen Samfunnshus, men også på scener og skoler i Hamar, Stange og Romedal.

I 2006 spilte Ungdomsteatret sin siste forestilling. Skuespilleren Inga Live Kippersund, også fra Turnekompaniet, fortsetter imidlertid å drive Tangen Barneteater, som har fremført eventyrspill, såvel som Shakespeares Midtsommernattsdrøm.

Ungdomsteatrets oppsetninger
 År  Forestilling  Forfatter 1976-77  Peer Gynt  Henrik Ibsen 1977-78  Kongs-Emnerne  Henrik Ibsen 1978-79  Dronning Vasti  Ingeborg Refling Hagen 1979-80  Insektliv  Josef og Karel Čapek 1980  Ærens Mark  Ingeborg Refling Hagen 1980-81  Kong Johan  William Shakespeare 1981-82  Det blir ingen Trojanerkrig  Jean Giraudoux 1982-83  Barabas  Nordahl Grieg 1983-84  Den gjerrige  Jean-Babtiste Molière 1984-85  Kong Richard IIIs liv og død  William Shakespeare 1985-86  Stormen  William Shakespeare 1986-87  Sagakvinner  Ingeborg Refling Hagen 1987-88  Insektliv  Josef og Karel Čapek 1988-89  Samfundets Støtter  Henrik Ibsen 1989-90  Romeo og Julie  William Shakespeare 1990  Én å gå på  Harold Pinter 1990-91  Nederlaget  Nordahl Grieg 1991-92  Vildanden  Henrik Ibsen 1992-93  Revisoren  Nikolaj Gogol 1993-94  Like for Like  William Shakespeare 1994-95  Faustina og Carlo  Etter "Faustina Strozzi" av Jonas Lie 1995-96  Den innbilt syke  Jean-Babtiste Molière 1996-97  Henrik VI  William Shakespeare 1997-98  Svein Uredd  Nordahl Rolfsen 1998-99  Det blir ingen Trojanerkrig  Jean Giraudoux 1999-2000  Den Indiske Cholera  Henrik Wergeland 2000-01  En folkefiende  Henrik Ibsen 2001-02  Det gode menneske fra Sezuan  Bertolt Brecht 2002-03  Elektra  Sofokles 2002-03  Gengangere  Henrik Ibsen 2003-04  Kongs-Emnerne  Henrik Ibsen 2004-05  Kong Johan  William Shakespeare 2005-06  Kong Johan  William Shakespeare 2005-06  R.U.R.  Karel Čapek

Referanser

Kategori:Teatre i Norge
Kategori:Kultur i Innlandet
Kategori:Opphør i 2006